text: қожырау. берекесі кету, ыдырау, тарау сияқты түсініктер береді. «іргесі бұзылмаған берекелі ауылдың бірлігі қожырады» (ж. еділбаев, түркістан.). бұл келтірген мағыналар кейінгі туынды деп қарауға болады. алғашқы мағынасы —«қартаю, шөгу» екендігіне якут тілінің, қала берді моңғол тілінің деректері куә. осы мағынадағы сөз якуттарда «ходьурай» тұлғаларында қолданылады. бұл жерде якуттардағы «дь», моңғолдардағы «ш» дыбысына тілімізде «ж» дыбысының сәйкес келетінін ескерсек болды.